  Виталий Пронин Олимпиада тылэз Иже ваемен валче 2-тӥ январе городысь куд-ог ульчаосыз огдырлы пытсалозы. Факел нуыны кутскозы 11 час 20 минутысен Гагарин ульчаетӥ. Отӥяз со ортчоз Коммунаръёслэн, Ленин, Союзной, Молодёжной, Труд, Петров, Ворошилов, 9-тӥ Январь, Октябрьлы 10 ар, Холмогоров, Удмуртской, Майской, Пушкинской , Киров ульчаос кузя.Сюресъёс вылын кышкытлыклэсь утиськонъя кун инспекциын ужасьёс ало, та нуналэ руль сьӧры мултэссэ эн пуксьылэ, факелэн ортчоно сюресъёс дуре машинаостэс эн дугдытэ. Кин ӧз кылзӥськы, машинадэс утчано луоды штрафстоянкаысь. Югдурез утисьёс ало, факел нуисьёс доры потыны лэземын ӧвӧл, нош туспуктыны но видеое гожтыны лэземын луоз нисысьтыз интыосын - город администрация азьын но Шор площадьын.Валентина Емельянова Туспуктэм: championat.com Теги: Олимпиада-2014 Олимпийскойтыл  